
	Comisia pentru buget, finanţe şi bănci
	
	Bucureşti,       18.04.2006 

Nr. 22/221


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Contractului de Finanţare între România şi Banca Europeană de Investiţii privind Proiectul de reconstrucţie a drumurilor afectate de inundaţii, semnat la Bucureşti la 22 decembrie 2005 şi la Luxemburg la 27 decembrie 2005, cu care comisia noastră a fost sesizată în fond cu adresa Biroului Permanent nr. Pl.x. 247  din 5 aprilie 2006.
	PREŞEDINTE,

Mihai Nicolae Tănăsescu

RAPORT


asupra proiectului de Lege pentru ratificarea Contractului 

de Finanţare între România şi Banca Europeană de Investiţii 
privind Proiectul de reconstrucţie a drumurilor afectate de 
inundaţii, semnat la Bucureşti la 22 decembrie 2005 
şi la Luxemburg  la 27 decembrie 2005
Cu adresa nr.Pl.x 247 din 5 aprilie , Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Contractului de Finanţare între România şi Banca Europeană de Investiţii privind Proiectul de reconstrucţie a drumurilor afectate de inundaţii, semnat la Bucureşti la 22 decembrie 2005 şi la Luxemburg  la 27 decembrie 2005.
 La întocmirea raportului s-au avut în vedere avizele Consiliului Legislativ şi a Comisiei  de industrii şi servicii.

Prezentul proiect de Lege are ca obiect de reglementare ratificarea Contractului de Finanţare între România şi Banca Europeană de Investiţii privind Proiectul de reconstrucţie a drumurilor afectate de inundaţii, semnat la Bucureşti la 22 decembrie 2005 şi la Luxemburg  la 27 decembrie 2005. Contractul de Finanţare, potrivit art.1 lit. a) din Legea nr.590/2003 privind tratatele, este un tratat internaţional semnat la nivel de stat, prin care România îşi asumă obligaţii financiare. În conformitate cu prevederile art.19 alin.1, lit. a) din legea sus-menţionată, acesta urmează să fie supus Parlamentului, spre a-l ratifica prin lege.
Începând cu anul 2000, Ministerul Transporturilor, Construcţiilor şi Turismului a beneficiat de resurse financiare oferite printr-un împrumut contractat de la Banca Europeană de Investiţii în vederea eliminării efectelor inundaţiilor din anii 1999-2000.

Costul total al lucrărilor de refacere şi reparare definitivă cu punerea sub protecţie a elementelor de infrastructură este de 401,38 MEUR, din care 300 MEUR împrumut BEI şi 101,38 MEUR contribuţie de la bugetul de stat prin bugetul Ministerului Transporturilor, Construcţiilor şi Turismului, la care se adaugă 83,75 MEUR cheltuieli de natura taxelor.

Valorile de mai sus vor fi repartizate pe componente după cum urmează:

- componenta 1 – drumuri naţionale: 297 MEUR împrumut BEI şi 184,08 MEUR contribuţie de la bugetul de stat prin 
bugetul Ministerul Transporturilor, Construcţiilor şi Turismului,
- componenta 2 – infrastructură port Isaccea: 3 MEUR împrumut BEI şi 1,05 MEUR contribuţie de la bugetul de stat prin bugetul 
Ministerul Transporturilor, Construcţiilor şi Turismului.

La momentul prezentării documentaţiei aferentă împrumutului în Comitetul Director al Băncii, reprezentanţii BEI au evaluat şi totalul altor fonduri alocate de la bugetul de stat sau din alte împrumuturi destinate finanţării înlăturării efectelor calamităţilor naturale produse de inundaţii în 2005 în domeniul rutier. Astfel, s-a determinat suma de 198,62 MEUR reprezentând următoarele:
- alocări din Fondul de intervenţie la dispoziţia Guvernului şi de la bugetul de stat pentru înlăturarea efectelor calamităţilor naturale produse de inundaţiile din 2005,

- finanţare ISPA şi cofinanţare Guvernul României,
- finanţare din împrumutul BDCE şi cofinanţare Guvernul României,

- finanţare din împrumutul BERD.

Realizarea efectivă a lucrărilor se va face în anii 2006-2009.

Serviciul datoriei publice, respectiv dobânzi, comisioane, rate de capital şi alte costuri datorate va fi asigurat de la bugetul  statului, din sumele prevăzute anual cu această destinaţie în bugetul Ministerul Transporturilor, Construcţiilor şi 
Turismului.
Proiectul va fi implementat  de către Compania Naţională de Autostrăzi şi Drumuri Naţionale din România S.A. şi Administraţia Porturilor Dunării Maritime S.A. Galaţi, care vor fi desemnate ca agenţii de implementare în ceea ce priveşte utilizarea tragerilor, achiziţiilor şi raportărilor şi realizarea componentelor aferente.

Perioada de acordare a împrumutului va fi de 25 de ani din care 6 ani perioada de graţie. Datorită destinaţiei împrumutului, BEI nu va aplica procedurile standard, finanţarea se va face în proporţie de 75%  din costul total eligibil al proiectului  şi 25% de la bugetul de stat prin bugetul Ministerului Transporturilor, Construcţiilor şi Turismului.

Rata dobânzii aplicată va fi rata practicată pe piaţa financiară la data şi pentru valuta fiecărei trageri plus marja BEI de 13 puncte de bază. Banca Europeană de Investiţii nu aplică comision de neefectuare a tragerilor de împrumut.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Ministerului Transporturilor, Construcţiilor şi Turismului domnul Buzaşu Septimiu – secretar de stat şi doamna Munteanu Ortansa – director, iar din partea Ministerului Finanţelor Publice doamna Cucu Florinela – şef serviciu şi doamna Fundătură Carmen – consilier.

 La lucrările comisiei au participat 23  deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.

In urma dezbaterii proiectului de Lege pentru ratificarea Contractului de Finanţare între România şi Banca Europeană de Investiţii privind Proiectul de reconstrucţie a drumurilor afectate de inundaţii, semnat la Bucureşti la 22 decembrie 2005 şi la Luxemburg  la 27 decembrie 2005 , în şedinţa din data de 12.042006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de iniţiator.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


                       Expert parlamentar:
                    Popescu Luminiţa

